KLASA: 061-01/25-01/1

URBROJ: 2176-4-01-25-5

Novska, 25. rujna 2025.

Na temelju članka 19. Odluke o dodjeli javnih priznanja Grada Novske, članka 37. Statuta Grada Novske („Službeni vjesnik“ broj: 8/21 i 13/23), Gradsko vijeće Grada Novske na 2. sjednici održanoj 25. rujna 2025. godine, donijelo je

**O D L U K U**

**o dodjeli Javnih priznanja Grada Novske za 2025. godinu**

**I.**

Ovom Odlukom dodjeljuju se javna priznanja Grada Novske za 2025. godinu u povodu obilježavanja Dana Grada Novske –18. listopada i blagdana Svetog Luke Evanđeliste.

II.

U 2025. godini dodijelit će se sljedeća javna priznanja Grada Novske:

Plaketa Grada Novske dodijelit će se:

* **Ministarstva gospodarstva Republike Hrvatske**

za osobito značajnu i dugotrajnu podršku razvoju poduzetništva na području Grada Novske, posebno za uspješnu realizaciju suradnje s njemačkom tvrtkom TECE Industrijal d.o.o. u Poduzetničkoj zoni Novska,

Pisano priznanje Grada Novske dodijelit će se :

* **Katoličkoj osnovnoj školi u Novskoj**

za značajan doprinos razvoju osnovnoškolskog obrazovanju na području Grad Novske, uspješan ispraćaj 1. generacije učenika, aktivno uključivanje roditelja u aktivnosti škole te suradnju s Gradom Novska i gradskim ustanovama na provođenju projekata,

* **Darijanu Iveziću**

za značajan doprinos razvoju glazbene umjetnosti na hrvatskoj glazbenoj sceni, promociju Grada Novske i Glazbene škole u Novskoj, posebno za uredništvo monografije o 30. godišnjici rada Glazbene škole u Novskoj,

* **Leonu Šušnju**

za ostvarene značajne sportske rezultate u rukometu, posebno za sudjelovanje u reprezentaciji Hrvatske koja je na 29. Svjetskom prvenstvu u rukometu održanom 2025. godine osvojila srebrnu medalju,

* **Simoni Zukanović**

za osvojeno 2. mjesto u kuglanju na Svjetskom prvenstvu za mlađe juniore i juniorke u mađarskom gradu Szekesfehervaru, 2025. godine.

Zahvalnica Grada Novske dodijelit će se :

* **Udruzi žena „Subočanka“ iz Nove Subocke**

za doprinos očuvanju materijalne i nematerijalne kulturne baštine te za promicanje i prijenos zavičajnih običaja na mlađe naraštaje

* **Ivanu Horvatu**

za nesebično pružanje pomoći oboljelom hrvatskom branitelju iz Domovinskog rata te za aktivan i predani rad u Udruzi hrvatskih branitelja Domovinskog rata Policije Sisačko moslavačke županije, Podružnica Novska.

III.

Ova Odluka stupa na snagu danom donošenja i objavit će se u „Službenom vjesniku“ Grada Novske.

SISAČKO - MOSLAVAČKA ŽUPANIJA

GRAD NOVSKA

GRADSKO VIJEĆE

Predsjednik

Ivica Vulić